Deialdiaren izena:
2021/2022 denboraldian Sestaoko kirol-elkarte/-kluben eta kirolarien estatu-mailako eta nazioarteko lehiaketa ofizialetan Bizkaiko Lurralde Historikotik kanpo bidaiatzean sortzen diren ostatu-gastuetarako dirulaguntzak.

Lehenengoa.—Helburua eta xedea
1. Deialdi honetako dirulaguntzak Bizkaiko Lurralde Historikotik kanpo antolatzen diren Estatuko eta nazioarteko lehiaketa ofizialetan parte hartzen duten Sestaoko kirol-elkarte/-kluben eta kirolarien ostatu-gastuetarako dira.



Bigarrena. – Diruz lagundu daitezkeen gastuak eta aplikatu beharreko araubidea.
1. 2021/2022 denboraldirako estatuko eta/edo nazioarteko kirol-lehiaketa ofizialetan egiten diren ostatu-gastuak diruz lagundu ahal izango dira, bai egoitza sozial nagusia Sestaon duten kirol-elkarte edo -klubek egiten dituztenean, bai dirulaguntzaren deialdia argitaratzen den egunean udalerrian gutxienez hiru urteko antzinatasuna duten kirolariek egiten dituztenean.


   
2. Sestaoko Udalak dirulaguntzak emateko udal-ordenantzaren 7.d artikuluan xedatutakoarekin bat, deialdi honen babesean emandako dirulaguntzak hainbanaketaren araubidean esleituko dira. 
3. Hainbanatze jardunbideak hauxe dakar: deialdi honetan ezarritako baldintzak betetzen dituzten eskatzaileei bertako bosgarren artikuluko irizpideak aplikatuko zaizkie eta dirulaguntza kopuru osotik bakoitzari proportzionalki dagokiona emango zaio 

Hirugarrena.- Eman beharreko dirulaguntzen zenbatekoak.

1. Dirulaguntza jaso ahal izango dute kirolariek eta kirol-teknikari arduradunek Bizkaiko Lurralde Historikotik kanpo ostatu hartzeko behar-beharrezkoak diren gastuek, baldin eta Sestaoko kirol-klub bateko kide badira eta Kirol Kontseilu Gorenak edo Espainiako/nazioarteko federazioek ofizialki antolatutako edo deitutako nazioko edo nazioarteko txapelketetan parte hartu badute.



2. Diruz lagundu ahal izango dira 2021eko irailaren 1etik 2022ko abuztuaren 31ra bitartean egindako ostatu-gastuak.


3. Oro har, eman beharreko dirulaguntzen gehieneko zenbatekoa ostatutik eratorritako gastuen % 100ekoa izango da. Banakako kirolarien kasuan, gehieneko zenbatekoa 1.000 eurokoa izango da, eta kirol-elkarteen kasuan, 3.000 eurokoa.


 

Taldeak				
a) Taldeko kirolen kasuan, taldeko pertsonen eta bi laguntzaileren (kualifikatutako teknikariak) ostatua diruz lagundu ahal izango da.


 				
b) Onartutako eskabideen guztizko zenbatekoa esleitutako aurrekontu-kreditua baino handiagoa bada, onartutako eskabideen artean hainbanaketa egingo da.








Kirolariak
a) Banakako kirolarien kasuan, kirolariaren eta laguntzaile baten (teknikari kualifikatua) ostatua diruz lagundu ahal izango da.



b) Onartutako eskabideen guztizko zenbatekoa esleitutako aurrekontu-kreditua baino handiagoa bada, onartutako eskabideen artean hainbanaketa egingo da.


4. Berariaz uzten dira laguntza-araubide honetatik kanpo honako hauek:


a. Federatu gabeko jarduerak, ekitaldiak edo txapelketak.


b. Ofizialak eta federatuak izan arren, lagunartekoak edo prestatzekoak diren partidak edo lehiaketak.
c. Bizkaiko Lurralde Historikoan egiten diren partidak edo lehiaketak, ofizialak eta federatuak izan arren.



Laugarrena.- Subjektuak.
1. Deialdi honetan araututako dirulaguntzen onuradunak irabazi-asmorik gabe jarduten duten pertsona fisikoak eta irabazi-asmorik gabeko pertsona juridikoak, publikoak edo pribatuak, izan daitezke, jarduera fisikoa eta kirolen eremukoa garatzen badute eta, gainera, hurrengo baldintzak betetzen badituzte:
a. Pertsona fisikoek Sestaoko udalerrian erroldatuta egon beharko dute dirulaguntzaren deialdia argitaratzen den egunean, gutxienez hiru urteko antzinatasunarekin
b. Pertsona juridikoak legez eratuak egongo dira eta elkarteak, gainera, Eusko Jaurlaritzako Erregistro Berezietan edo Elkarteen Erregistro Orokorrean inskribatuak azalduko dira.
c. Pertsona juridikoen estatutuetan irabazi-asmorik ez dutela adierazi beharko da.
d. Pertsona juridikoek helbide fiskala eta soziala Sestaoko Udalerrian izan beharko dute. 
e. Dirulaguntzak jasotzeko, azaroaren 17ko Dirulaguntzei buruzko 38/2003 Legea Orokorraren 13. artikuluan xedatutako debekurik ez izatea. 
f. Sestaoko Udalak aldez aurretik emandako dirulaguntzen justifikazioei dagokienez, eguneratuak egotea. Ildo horri jarraiki, ez zaio dirulaguntzarik emango Udalaren aurreko dirulaguntza justifikatzeke duen pertsona edo erakundeari, justifikatzeko epea amaituta badago deialdi honetan eskaerak aurkezteko epea amaitzen denean. 
g. Eskubide publikoko zerga-betebeharrekin eta gizarte-segurantzaren betebeharrekin eguneratuta egotea.
h. Ez dira onuradun izango Estatuko edo autonomia-erkidegoko sustapen- eta/edo babes-programetatik laguntzak, bekak, dirulaguntzak edo bestelako ekarpen ekonomikoak jasotzen dituzten kirolariak. Ez dira horien onuradun izango urtean 24.000 eurotik gorako diru-sarrerak dituzten kirolariak. 



Bosgarrena.- Balorazio-irizpideak. 
1. Proposatutako pertsona zein elkarteek dirulaguntza jaso ahal izateko honako baldintza hauek bete beharko dituzte:
a. Deialdiaren bigarren baldintzak aurrez ikusitako jardueraren batekin bat etortzea. 
b. Adierazitako baldintza guztiak bete ezean, kirolariak edota kirol elkarteak ez du dirulaguntzarik jasoko.	
c. Ezin izango dira oinarri hauek arautzen dituzten dirulaguntzen onuradun izan dirulaguntza espezifikoen onuradun diren kirol-klubak.


  






Kirol-elkarte/-klubentzako balorazio-irizpideak 



1. Kirol Kontseilu Gorenak onartutako errendimendu-lehiaketetara edo Eusko Jaurlaritzako Kirol Zuzendaritzaren modalitateen katalogoan jasotako diziplinetara joatea. Guztira: 40 puntu


· Munduko proben txapelketa: 17
· Europar txapelketa edo probak: 1313
· Estatu mailako txapelketak edo probak: 10
2. Jardueraren eragina Sestaon Bizi diren pertsonen artean. %80 Sestaoko parte-hartzaileak izatea puntuazioaren %100 izango da. Guztira 30 puntu:

· % 80 edo gehiago Sestaoko parte-hartzaileak izatea: 30 puntu.
· 
· % 60 edo gehiago Sestaoko parte-hartzaileak izatea: 25 puntu
· % 40 edo gehiago Sestaoko parte-hartzaileak izatea: 20 puntu
· % 40tik behera izanez gero: 0 puntu

3. Sestaoko udalerriaren irudia zabaltzen eta hobetzen laguntzea, eskualdean, estatuan edo nazioartean. Guztira: 20 puntu


· Nazioarteko prentsan/TBn agertzea: 9 puntu	
· Estatuko prentsan/TBn agertzea: 7 puntu
· Euskal  prentsan/TBn agertzea: 4 puntu


4. Emakumeen kirolaren eragina eta sustapena: gehienez 10 puntu 
· Emakumeen parte-hartzea %80tik 100era artekoa: 10  puntu
· Emakumeen parte-hartzea %60tik 8ra artekoa: 8  puntu
· Emakumeen parte-hartzea %40tik %60ra artekoa: 5  puntu 
· Emakumeen parte-hartzea %20tik %40ra artekoa: 3  puntu 
· Emakumeen parte-hartzea %20tik beherakoa: puntu 1

Kirolarientzako balorazio-irizpideak
1. Kirol Kontseilu Gorenak onartutako errendimendu-lehiaketetara edo Eusko Jaurlaritzako Kirol Zuzendaritzaren modalitateen katalogoan jasotako diziplinetara joatea. Guztira: 40 puntu
· Munduko txapelketak edo probak: 17
· Europar txapelketak edo probak: 13 13
· Estatuko txapelketak edo probak: 10

2. Jardueraren eragina Sestaon bizi diren pertsonen artean: Guztira: 30 puntu
Sestaoko udalerrian egoitza duen kirolaria: 30 puntu
3. Sestaoko udalerriaren irudia zabaltzen eta hobetzen laguntzea, eskualdean, estatuan edo nazioartean. Guztira: 20 puntu.
· Nazioarteko prentsan/TBn agertzea: 9 puntu 9 puntu	
· Estatuko prentsan/TBn agertzea: 7 puntu
· Euskal prentsan/TBn agertzea: 4 puntu

4. Emakumeen kirolaren eragina eta sustapena: gehienez 10 puntu 
Emakumezko kirolari bakoitzeko 10 puntu 





Eskatutako dirulaguntza, emateko orduan, programa bakoitzean lortutako puntuazioari dagokion ehunekoa aplikatuz egingo da. Xede horrez, hurrengo taulari erreparatuko zaio:

	Programari emandako puntuak
	Eman beharreko dirulaguntzaren %

	70-100
	100%

	60-69
	90%

	50-59
	80%

	40-49
	70%

	30-39
	60%

	20-29
	50%

	20 puntu baino gutxiago
	Dirulaguntzarik gabe





Seigarrena.- Dokumentazioa. 
1. Dirulaguntzaren eskaerak Sestaoko Udalari bidaliko zaizkio, halabeharrezkoa den dokumentazioarekin batera, bitarteko elektronikoak erabiliz eta deialdi honetako I. eranskineko eskaera-eredu ofizialari jarraikiz, behar bezala osatu ostean. Interesdunek Las Llanas udal-kiroldegiko bulegoetan (Sestao Udalerriko Las Llanas Zumarkaleko 12. zenbakian) entregatuko dituzte. 
2. Eskaerarekin batera hurrengo dokumentazioa aurkeztu beharko da: 
a. Eskatzailea pertsona fisikoak izanez gero, Nortasun Agiri Nazionalaren fotokopia. Kirolariak parte hartzen duen lehiaketa deskribatzen duen dokumentua (III. eranskina). Hartzekodunaren fitxa, behar bezala betea, dagokion diru-laguntza ordaintzeko (deialdiaren VI. eranskinean xedatutako ereduarekin bat). Sestaoren irudia prentsan edo telebistan hobetzeari buruzko dokumentazioa (VII. eranskina).
b. Eskatzaileak pertsona juridikoak izanez gero: Identifikazio Fiskalerako Kodearen fotokopia; estatutuen fotokopia; diru-laguntza eskabidea sinatu duen pertsonaren Nortasun Agiri Nazionalaren fotokopia, eta egoki den diru-laguntzarako elkartearen izenean eta haren ordez jardun dezakeela adierazten duen egiaztagiriaren fotokopia (deialdi honetako 1. eranskinean jasotzen den ereduaren arabera). Elkarteen kasuan, aurreko guztiaz gain, Eusko Jaurlaritzako Elkarteen Erregistro Orokorrean edo Erregistro berezietan inskribatuta egotearen egiaztagiriaren fotokopia. Kirol-elkarteak/klubak parte hartzen duen lehiaketa deskribatzen duen dokumentua (II. Eranskina). Sestaoren irudia prentsan edo telebistan hobetzeari buruzko dokumentazioa (VII. Eranskina)
c. Hartzekodunaren fitxa behar bezala betea dagokion diru-laguntza ordaintzeko (deialdiaren VI. eranskinean xedatutako ereduarekin bat). 
d. Eskatzaileak helbide fiskala duen Gizarte Segurantzako Diruzaintza Orokorraren, Sestaoko Udalaren eta Lurralde Historikoko Foru Ogasunaren ziurtagiriak; berdin dio pertsona fisikoa edo juridikoa izatea. Horietan eskatzailea erakunde horien betebeharrekin eguneratuta dagoela kreditatu behar da. Ziurtagiriak deialdia «Bizkaiko Aldizkari Ofizialean» argitaratzearen ondorengoak izango dira. Pertsona juridikoak eskubide publikoaren zerga-betebeharrak ordaintzez salbuetsiak baleude, salbuespena egiaztatzen duen dokumentazioa aurkeztu beharko dute. 
e. Pertsona edo erakundea izaera bereko laguntzen edo diru-laguntzen esparruan itzultzeko edo zigortzeko prozeduraren barruan ez dagoela aitortzea (deialdi honen V. eranskinean xedatutako ereduarekin bat).
f. Pertsona edo erakunde eskatzailea dirulaguntzak lortzeko 38/2003 Legeak, azaroaren 17koak, Diru-laguntzei buruzkoak, 13. artikuluan xedatutako debekuetan murgilduta ez dagoela aitortzea (deialdiaren V eranskinean xedatutako ereduarekin bat).


3. Baldintza honen 2. puntuko a) atalean aipatutako dokumenturen bat jada Sestaoko Udalari aldez aurretik entregatu bazaio eta bost urte baino gehiago igaro ez badira edo aurkeztu ziren unetik aldatu ez badira, pertsona edo erakunde eskatzaileak ez du berriz aurkeztu beharko. Hala eta guztiz ere, ustezko horietan pertsona edo erakunde eskatzaileak berariaz adierazi beharko du dokumentu horiek aurkeztu zituen data eta zer prozeduratarako entregatu ziren. Gainera, aldaketarik ez dutela izan adieraziko da.

Zazpigarrena.- Eskaerak eta epeak.

1. Eskaerak, eskatutako dokumentazioarekin batera, Sestaoko Udalari bitarteko elektronikoen bidez bidaliko zaizkio. 

2. Pertsona fisikoen kasuan eskaera eskatzaileak izenpetuko du. Eskabidea pertsona juridikoak aurkezten badu, eskabidea ordezkaritza duen pertsonak sinatuko du. 

3. Eskaerak aurkezteko epea hogeita hamar (30) egun naturalekoa izango da, dirulaguntzei buruzko deialdiaren laburpena Bizkaiko Aldizkari Ofizialean argitaratu eta biharamunetik zenbatzen hasita. 

4. Epez kanpo aurkezten diren eskaerak ez dira onartuko eta izapideak bertan amaituko dira. Hala aipatuko da deialdi honetan  aipatzen duen dirulaguntzen prozedurari dagokion ebazpenean. 

5. Eskaerak aurkezten direnean, oso-osorik eta berariaz onartzen dira deialdi honetan eta Sestaoko Udalak dirulaguntzak emateko Araudian adierazten diren baldintzak. 

6. Eskaerak behar bezala beteta ez baleude edo derrigorrezkoa den dokumentazioa ez balute, pertsona edo erakunde eskatzaileari eskatukok zaio hamar laneguneko epean akatsa konpondu edo derrigorrezko dokumentuak eransteko. Hala egiten ez bada, eskaera baztertutzat joko dela adieraziko zaio. Aipatu alderdia berariaz adieraziko da deialdi honetako dirulaguntzak emateko prozeduraren ebazpenean.


Zortzigarrena.- Izapideak, ebazpena eta errekurtsoak

1. Eskaerak Sestaoko Udaleko Kiroletako Sailaren Zuzendaritzak izapidetuko ditu.
 
2. Eskaerak jaso ostean, aipatu Kiroletako Sailaren Zuzendaritzak pertsona eskatzaileak deialdian eskatutako dokumentazio guztia aurkeztu duela egiaztatuko du. Sestaoko Udalak dirulaguntzak emateko udal ordenantzako 8. artikuluaren 6. atalean aurrez ikusitako usteren bat gertatuko balitz, pertsona edo erakunde eskatzaileari eskatuko zaio hamar laneguneko epean akatsa konpon dezan edo derrigorrezko dokumentuak erants ditzan. Hala egiten ez badu, eskaera gaitzetsitzat joko dela jakinaraziko zaio.

Jarduera horiek amaituta, Kirol Zuzendaritzak txostena egingo du, deialdian parte hartu duten erakundeei buruzko behin-behineko ebazpen-proposamenarekin, eta adieraziko du ea erakundeek eta jarduerek betetzen dituzten dirulaguntza jasotzeko ezarritako baldintzak, eta, hala badagokio, deialdi honen oinarriak aplikatuz emango litzatekeen dirulaguntza.

3. Tokiko Gobernu Batzordeak, organo kolegiatuak luzatutako behin betiko ebazpen-proposamena ikusirik, prozedura ebatziko du eta behin betiko ebazpen-proposamenaren ildotik edo bestetik egin ahal izango du. Bigarren kasuan arrazoitu egin beharko du eta deialdiaren irizpide aplikagarrietan eta Sestaoko Udalaren dirulaguntzei buruzko udal-ordenantzan oinarritua ebazpena justifikatu.

Prozeduraren ebazpenean eskatzaile bakoitzari emandako dirulaguntzak eta baldintzak (besteak beste, dirulaguntzaren gehieneko zenbatekoa, jarduerak gauzatzeko modua eta epeak, aurkeztu beharreko dokumentazioa, etab.) adieraziko dira, baita eskaera gaitzetsiak eta uko egindakoak bere arrazoiekin ere.

4. Dirulaguntza gaitzetsi egingo da, pertsona edo erakunde eskatzaileak Deialdi hau arautzen duten oinarrietan xedatutako baldintzak betetzen ez dituenean. Era berean, dirulaguntzak gaitzetsi egingo dira dagokion aurrekontu-sailaren kreditu eskuragarriak amaitzen direnean.

5. Dirulaguntza eman edo ukatzen duen ebazpena eskatzaileei jakinaraziko zaie eta horren kontra jar daitezkeen errekurtsoak adieraziko dira.

Ebazpen hau Sestaoko Udalaren iragarki-taulan jarriko da jendaurrean, hilabeteko epean, dagokion deialdiaren dirulaguntzak emateko prozeduraren ebazpenari buruzko laburpena Bizkaiko Aldizkari Ofizialean argitaratzen den egunetik eta ebazpen hori azaltzen den lekutik kontatzen hasita. Dirulaguntzei buruzko Lege Orokorrak 18.3 artikuluan aipatutako ustezkoetan, ez da «Bizkaiko Aldizkari Ofizialean» argitaratu beharko, eta udaletxeko iragarkien taulan zintzilikatzean 1/1982 Lege Organikoak, maiatzaren 5ekoak, ohore, intimitate pertsonal eta familiar nahiz norberaren irudiaren eskubideari dagokion babes zibilari buruzkoak, xedatutakoa errespetatuko da. Emandako dirulaguntzei buruzko informazioa Sestaoko Udalak bidaliko du dirulaguntzen datu-base nazionalera.

6. Erakunde onuradunek emandako dirulaguntzak onartzen dituztela ulertuko da, hamar lanegunen buruan, dirulaguntzak ematen diren erabakiaren jakinarazpena egin eta hurrengo egunetik zenbatzen hasita, Sestaoko Udalari idatziz ez badiote adierazten dirulaguntzari uko egingo diotela.


Bederatzigarrena. - Onuradunen betebeharrak

1. Dirulaguntza eskatzaile diren pertsona edo erakunde onuradunek hurrengo betebeharrak bete behar dituzte: 
a) Deialdi honetako arauak zehatz-mehatz betetzea, baita dirulaguntzak emateko udal-ebazpenean ageri diren gainerako baldintzak ere. 

b) Dirulaguntza bere helburuarekin erabiltzea.

c) Sestaoko Udalaren lankidetza berariaz idatzia uztea. Hala, diruz lagundutako jarduerak edo proiektuak zabaldu, hedatu eta argitaratzeko erabiltzen diren bitarteko, idatzi eta ikus-entzunezko guztietan Servicio Municipal de Deportes / Udal Kirol Zerbitzua edo Sestao Kirolak azalduko da. Hedapen-, zabaltze- eta argitaratze-bitartekoak Euskal Autonomia Erkidegoko bi hizkuntza ofizialetan egingo dira.



Hamargarrena.- Justifikazioa 

1. Behin Tokiko Gobernu Batzordeak dagokion dirulaguntza onartutakoan, entitate onuradunak jasotako dirulaguntza zuzen bideratu dela egiaztatzen duen agirien bidezko justifikazioa aurkeztu beharko du, aipatu dirulaguntzaren jakinarazpena jasotzen denetik gehienez ere 15 eguneko epean. Justifikazioa onartutakoan dirulaguntza behin betiko ordainduko da. 

2. Justifikazio modura aurkeztu behar den dokumentazioa honakoa da:

a) Jarduerak sortu dituen gastuen ziurtagiri orijinalak dirulaguntza modura emandako zenbateko guztia osatu arte eta dirulaguntzaren xede-epeari dagozkionak. Ordainagiriak fakturak edo froga-balio baliokidea duten bestelako dokumentuak izango dira, baliagarriak badira merkataritzaren trafiko juridikoan.

3. Ziurtagiriek halabeharrez helburuak eta jarduerak betetzeko gastuei dagozkienak izan beharko dute, dirulaguntzaren eskaerari jarraiki. Ez dira onartuko xede desberdinak betetzeko ziurtagiriak.

4. Gastuak kreditatzen dituen dokumentazioa justifikazio bezala onartzeko, dirulaguntza eman zen denboraldian datatuta egon beharko du.
						
· Taldeek dirulaguntzaren onuradun izan diren pertsonen zerrenda bat aurkeztu beharko dute, eta gastuak faktura bidez justifikatu beharko dituzte, non titularraren izena eta ostatuaren data adieraziko baitira.

· Bai kirolariek bai kirol-elkarteek dirulaguntzaren xede den lehiaketan parte hartu dutela egiaztatzen duen ziurtagiria aurkeztu beharko dute.

 

Hamaikagarrena.- Beste baldintza batzuk

Lehenengoa.- Dirulaguntza ordaindu, itzuli, zigor-erregimenari eta beste edozein alderdiri dagokionez, deialdian aurrez ikusi ez bada, dirulaguntzak izapidetu eta emateko prozedura arautzen duen Sestaoko Udalaren Araudiak xedatutakoa aplikagarria izango da. Halaber, 38/2003 Legeak, Dirulaguntzen Orokorrak, xedatutakoari erreparatuko zaio, aplikagarria den guztian.

Bigarrena.-  Kirol-elkarte eta kirolarien alde emandako dirulaguntzak honako moduan izendatutako partidaren kargura emango dira: 3410 programa, 48124 azpikontzeptua. Esleipenak muga gisa 13.500,00 euro izango ditu.

Hirugarrena.- Deialdi honek aipatzen dituen dirulaguntzak dagokion ekitaldian betebeharrak finantzatzeko kreditu egokia eta nahikoa izatera mugatuak daude. 

Laugarrena.- Eskatutako agirien aurkezpena erraztearren, eredu hauek eskaintzen dira: 
















